
R E F E R A T   D E   A P R O B A R E
privind participarea Municipiului Brad la proiectul „Asigurarea asistenței tehnice pentru implementarea Strategiei ITI Moții, Țara de Piatră prevăzute
 în cadrul Acordului de Parteneriat” – cod SMIS 335933

[bookmark: _Hlk189819499]Municipiul Brad a aderat la Asociația de Dezvoltare Intercomunitară ”Moții, Țara de Piatră” prin H.C.L. nr. 14/2019 și a participat activ la Adunările Generale ale Acționarilor prin reprezentanți și prin propuneri de proiecte și investiții pentru întreaga comunitatea din Țara Zarandului.
Asociația de Dezvoltare Intercomunitară ”Moții, Țară de Piatră” a depus și obținut „Asigurarea asistenței tehnice pentru implementarea Strategiei ITI Moții, Țara de Piatră prevăzute în cadrul Acordului de Parteneriat” – cod SMIS 335933, finanțat prin Programul Operațional Asistență Tehnică.
Municipiul Brad, prin participarea la acest proiect, intenționează accesarea finanțării unor documentații tehnico-economice pentru două obiective de investiții de importanță majoră pentru municipiul Brad și zonele învecinate, respectiv: 
    - „CONSTRUIRE ȘI DOTARE – CENTRUL DE ÎNGRIJIRI PALIATIVE „SERENITAS” BRAD care va deservi tot nordul județului Hunedoara, ne mai fiind o astfel de unitate care să ofere servicii de paliație pe o rază de 36 de km;
    - Investiții în infrastructura educațională a Școlii Gimnaziale ”Horea, Cloșca și Crișan” Brad pentru reabilitarea, modernizarea și dotarea școlii care, în prezent, are înscriși copii din 8 unități administrativ - teritoriale, fiind un pol de educație de nivel primar și gimnazial pentru zona Țării Zarandului.
În vederea obținerii finanțării nerambursabile pentru documentațiile tehnico-economice necesare accesării unor linii de finanțare externe, este nevoie de aprobarea participării Municipiului Brad la proiectul „Asigurarea asistenței tehnice pentru implementarea Strategiei ITI Moții, Țara de Piatră prevăzute în cadrul Acordului de Parteneriat” – cod SMIS 335933 prin încheierea unui Acord de parteneriat care va fi anexă la hotărârea Consiliului Local.
În contextul celor de mai sus am inițiat prezentul proiect de hotărâre prin care am propus aprobarea participării Municipiului Brad la proiectul „Asigurarea asistenței tehnice pentru implementarea Strategiei ITI Moții, Țara de Piatră prevăzute în cadrul Acordului de Parteneriat” – cod SMIS 335933 și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 35 alin. (3) şi alin. (4) din Legea nr. 273/2006 privind finanţele publice locale, cu modificările şi completările ulterioare, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Ordinului Ministrului Investițiilor și Proiectelor Europene nr. 634/29.02.2024 – privind aprobarea Ghidului solicitantului – condiții specifice de accesare a fondurilor din programul Asistență Tehnică 2021-2027 P2 –Îmbunătățirea capacității de gestionare și implementare și asigurarea transparenței fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de parteneriat, ale Deciziei de punere în aplicare a Comisiei din 3.06.2024 de modificare a Deciziei de punere în aplicare C(2022) 6130 de aprobare a programului ”Asistență tehnică” pentru sprijin din partea Fondului European de dezvoltare regională și a Fondului european Plus în cadrul obiectivului ”Investiții pentru ocuparea forței de muncă și creștere economică” din România – CCI
2021RO16FFTA004, ale art. 129 alin. 2 lit. e), alin. 9 lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

